b'\n_START_ARTICLE_\nSonora\n_START_SECTION_\nInformaci\xc3\xb3 general\n_START_PARAGRAPH_\nL\'estat de Sonora est\xc3\xa0 situat al nord-est de M\xc3\xa8xic, a l\'Am\xc3\xa8rica del Nord. Les seves costes estan banyades pel Mar Cort\xc3\xa9s. Sonora es troba vinculat a la denominada "Conca del Pac\xc3\xadfic", que ofereix gran possibilitats de desenvolupament econ\xc3\xb2mic i m\xc3\xbaltiples reptes i oportunitats d\'aprofitament sostenible dels seus recursos naturals. Les seves fronteres amb els estat estatunidencs d\'Arizona i Nou M\xc3\xa8xic permeten m\xc3\xbaltiples connexions econ\xc3\xb2miques, culturals i pol\xc3\xadtiques amb els Estats Units d\'Am\xc3\xa8rica._NEWLINE_S\xc3\xb3n tres els estats mexicans que tenen l\xc3\xadmits terrestres amb aquest estat: Baixa Calif\xc3\xb2rnia a l\'oest, Chihuahua a l\'est, Sinaloa al sud._NEWLINE_Sonora est\xc3\xa0 situada en una franja clim\xc3\xa0tica de l\'hemisferi nord en la que s\'han format diversos deserts al voltant de la Terra. Si seguim el paral\xc2\xb7lel 30\xc2\xba de latitud nord a trav\xc3\xa9s d\'un planisferi de la Terra, es pot veure que l\'estat est\xc3\xa0 situat a la mateixa latitud que els deserts d\'\xc3\x80frica del Nord, Ar\xc3\xa0bia Saudita, Iraq, Kuwait i m\xc3\xa9s._NEWLINE_Una \xc3\xa0mplia xarxa de camins, amb la columna vertebral vial de la carretera de quatre carrils que creua l\'estat de sud a nord, uneix a Sonora amb la resta de M\xc3\xa8xic i els Estats Units d\'Am\xc3\xa8rica._NEWLINE_L\'estat \xc3\xa9s el segon m\xc3\xa9s gran del pa\xc3\xads amb una extensi\xc3\xb3 territorial de 184.934\xc2\xa0km\xc2\xb2 que representen el 9,2% de la superf\xc3\xadcie total del pa\xc3\xads. El l\xc3\xadmit fronterer amb els Estats Units d\'Am\xc3\xa8rica abasta una extensi\xc3\xb3 de 588,199\xc2\xa0km, que ens la seva major part limita amb l\'estat d\'Arizona (568\xc2\xa0km), i la resta amb l\'estat de Nou M\xc3\xa8xic (20\xc2\xa0km). El l\xc3\xadmit amb l\'estat de Chihuahua \xc3\xa9s de 592\xc2\xa0km, i amb l\'estat de Sinaloa \xc3\xa9s de 117\xc2\xa0km._NEWLINE_L\'extensi\xc3\xb3 litoral de Sonora \xc3\xa9s de 1.207\xc2\xa0km, que sumats a l\'extensi\xc3\xb3 dels l\xc3\xadmits fronterers amb els estats ve\xc3\xafns, d\xc3\xb3na com a resultat el per\xc3\xadmetre de l\'estat sigui de 2.505\xc2\xa0km._NEWLINE_Es troba localitzat entre els paral\xc2\xb7lels 32\xc2\xba29\' i els 26\xc2\xba14\xc2\xba Nord, i entre els meridians 108\xc2\xba26\' i els 105\xc2\xb0\xc2\xa002\xe2\x80\xb2\xc2\xa0oest del Meridi\xc3\xa0 de Greenwich'